獻州道中
作者：文天祥
朝代：宋

paragraphs: 三年戎服行，五嶺文玉會。
躋攀上崖磴，厲揭涉瀟瀨。
十步九崎嶇，山水何破碎。
坐令管仲小，自覺伯夷隘。
乃今來中州，萬里如一概。
四望登原隰，桑麻蔚旆旆。
驊騮出清廟，過都真歷塊。
歷歷古戰場，俯仰生感慨。
吾常涉重湖，東海際南海。
茲遊冠平生，天宇更宏大。
心與太虛際，目空九圍內。
男兒不出居，婦人坐帷蓋。
反身以自觀，須彌納一芥。
以此處死生，超然萬形內。